Timor Leste
Republik Demokratik Timor Leste (disabuik juo Timor Lorosa'e), nan sabalun mardeka dari Indonesia banamo Timor Timur, adolah sabuah nagara ketek di sabalah utara Australia jo bagian timur pulau Timor. Salain itu wilayah nagara ko maliputi juo pulau Kambing atau Atauro, Jaco, jo enklave Oecussi-Ambeno di Timor Barat.
Timor Timur dijajah dek Portugal pado abaik ka-16, dan dikana sabagai Timor Portugis sampai 28 November 1975, katiko Front Revolusi untuak Timor Leste Mardeka (FRETILIN) mangumumkan kamardekaan wilayah tasabuik. Sambilan hari kudian, Indonesia malakukan invasi jo aneksasi pado Timor Timur jo dinyatokan sabagai provinsi ka-27 dek Indonesia pado taun barikuiknyo. Panduduakan Indonesia di Timor Timur ditandoi dek konflik nan amaik kareh salamo babarapo dasawarsa antaro kalompok separatis (khususnya FRETILIN) jo militer Indonesia.[1]
Pado tanggal 30 Agustus 1999, dalam sabuah referendum nan disponsori PBB, mayoritas rakyaik Timor Timur mamiliah untuak lapeh mardeka dari Indonesia. Pado taun 2002, Timor Leste manjadi nagara partamo badulaik di abaik ka 21 jo bagabuang dalam PBB. Pado 2011, Timor Leste mangumumkan kainginannyo untuak bagabuang manjadi anggota Parhimpunan Bangso-Bangso Asia Tenggara (ASEAN) jo mangajukan diri manjadi anggota kasabaleh.[2] Timor Leste adolah satu dari duo nagara nan mayoritas panduduaknyo baragamo Kristen di Asia Tenggara, nan ciek lai adolah Filipina.
Caliak pulo[suntiang | suntiang sumber]
Rujuakan[suntiang | suntiang sumber]
- ↑ "WebCite query result". www.webcitation.org (dalam bahasa Inggris). Diakses tanggal 2017-05-12.
- ↑ PCL., Post Publishing. "Bangkok Post". www.bangkokpost.com. Diakses tanggal 2017-05-12.
Pautan lua[suntiang | suntiang sumber]
Wikidata: East Timor
- Caliak panduan wisata Timor Leste di Wikivoyage
- (Inggirih) Portal resmi
- (Inggirih) Kementerian Luar Negeri
- (Inggirih) Situs resmi pariwisata
- (Inggirih) Direktori Timor Leste
ace_Latn min_Latn min_Latn min_Latn min_Latn min_Latn bjn_Latn bjn_Latn min_Latn knc_Latn min_Latn min_Latn min_Latn min_Latn min_Latn